
Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol

Yn yr aseiniad yma, byddaf yn archwilio i fewn i sut y gallai asesu ar gyfer dysgu fod o fudd wrth drafod a thrin meysydd dysgu a phrofiad penodol o fewn y cwricwlwm newydd i Gymru, yn ogystal â’i gydgysylltu gyda chyfres o gyfleoedd dysgu. Credaf fod hyn yn agwedd bwysig fel ein bod ni fel addysgwyr yn paratoi a datblygu’r disgyblion i fod yn “ddysgwyr uchelgeisiol, galluog sydd yn gosod safonau uchel iddyn nhw eu hunain ac yn chwilio am heriau ac yn eu mwynhau” (Donaldson, 2015, t.31). 
Rydw i wedi cynllunio gwersi ar gyfer disgyblion o flwyddyn dau sef plant chwech i saith mlwydd oed. Bydd y disgyblion eisioes wedi dewis ‘India’ fel thema ac mae hyn yn sicrhau fod llais y disgybl yn wraidd i’r dysgu. Caniateir hyn iddynt “ddefnyddio’u llais i wneud penderfyniadau am gyfeiriad eu gwersi” ac felly yn “helpu i greu dysgwyr annibynnol sydd â mwy o berchenogaeth ar eu gwaith” (Estyn 2019). Sylwa Ysgol Pant Pastynog, sy’n ysgol arfer dda, bod hunanhyder a medrau cyfathrebu disgyblion wedi gwella o ganlyniad roi llais y dysgwyr yn gyntaf. (Estyn, 2019). Byddwn i wedi gwneud ychydig o waith blaenorol ar gefndir y wlad, er enghraifft ei adnabod ar fap a phwy a beth sy’n byw yno, dysgu am batrymau dathliad Diwali ac hefyd sylwi eu bod yn defnyddio math gwahanol o arian. Bydd y gwersi blaenorol hyn yn plethu gyda’r cynlluniau gwersi (gweler atodiad) er mwyn sicrhau fod gan y disgyblion sylfaen i’w dealltwriaeth fel bod modd asesu o hyn eu cynnydd trwy gydol ac ar ddiwedd y dysgu. Mae gwybodaeth flaenorol o wersi blaenorol yn dylanwadu'n sylweddol ar gyflawniad dysgwyr (Hailikari, S. 2008).  Cydnabyddai SQA (d.d) dysgu blaenorol fel dull o asesu er mwyn gweld a yw profiad a chyflawniadau dysgwr yn cwrdd â'r gofynion.
Pwysleisia Donaldson (2015, t.38) yn ei adroddiad “y dylai pynciau a disgyblaethau fod yn bwysig o hyd ond y dylid eu grwpio o fewn chwe Maes Dysgu a Phrofiad”. O hynny, mae’r gwersi yr wyf wedi ei gynllunio yn hybu dysgu o fewn tri maes dysgu a phrofiad gwahanol, gan sicrhau eu bod yn rhoi cyfleoedd i ddisgyblion ddatblygu drwy pedwar diben Donaldson. Amlyga y dylai’r dibenion arwain bob penderfyniad yn y dyfodol ynghylch blaenoriaethau addysgol cenedlaethol a lleol, a bod yn sail i’r holl addysgu a dysgu yng Nghymru (Llywodraeth Cymru, 2018, t.4). Mae un wers yn canolbwynio ar Fathemateg a Rhifedd, “gan alluogi dysgwyr i ddatrys problemau” sy’n ymwneud â bondiau deg gan ddefnyddio’r cysyniad o arian India, sef y ‘rupee’ (Llywodraeth Cymru, 2019, t.3). Mae’r ail wers yn canolbwyntio ar faes dysgu a phrofiad Iechyd a Lles ac mae’r wers wedi’i strwythuro fel ei bod yn “datblygu a chynnal iechyd a lles y corff” trwy ddawns gan ddefnyddio anifeiliad o India fel cyd-destun (Llywodraeth Cymru, 2019, t.3). Deilliai’r drydydd wers o drafod dathliadau Diwali ac erbyn diwedd y wers bydd gan y dysgwyr “ddealltwriaeth oddefgar ac empathetig o’r amrywiol gredoau” (Llywodraeth Cymru, 2019, t.8). Bydd rhan o’r wers yma’n cael ei wneud ar dir yr ysgol, allan yn yr awyr agored, a hynny oherwydd gwnaiff Robertson (2014, t.7) honni fod dysgu ac addysgu tu allan yn cynyddu cyrhaeddiad plentyn mewn pwnc penodol yn ogystal â’i datblygu i fod yn ddinasyddion cyfrifol a gwerthfawr sy’n edmygu’r byd naturiol. Yn fy marn i, mae hyn yn holl bwysig wrth addysgu’r dyniaethau, sef Maes Dysgu a Phrofiad y wers yma, oherwydd nid yn unig mae’n datblygu parch tuag at eu hunain ac at eu gilydd, ond hefyd yn eu dysgu i barchu’r byd o’n cwmpas.
Er fy mod wedi nodi oedran a blwyddyn y disgyblion, byddwn i hefyd yn cadw oblygiadau’r cwricwlwm newydd i Gymru 2022 mewn golwg. Yng nghrynodeb Llywodraeth Cymru (2018, t.7) o adroddiad Donaldson, crybwylla y dylai’r dysgu fod yn brofiad barhaus, gan adeiladu cynnydd yn raddol wrth i blant aeddfedu a tyfu. Felly awgrymai’r adroddiad nad yw'r ffordd y mae'r cwricwlwm yn cael ei wahanu i ddau gyfnod yn briodol bellach. Awgrymai’r adroddiad y dylid disgrifio dysgu trwy gamau cynnydd, ac y dylai rhain gael eu nodi ym mhob Maes Dysgu a Phrofiad. Dylent gael eu cynllunio mewn ffordd sy'n “cynnig digon o le i’r rheiny sy’n datblygu sgiliau a gwybodaeth yn gynharach, a chymorth i’r rheiny sy’n gwneud cynnydd yn arafach.” O ganlyniad, bydd y sgiliau yn dod o dan agweddau “Beth sy’n bwysig” o’r cwricwlwm draft i Gymru 2022 ac yn plethu i fewn i fy nghynlluniau gwersi. Byddwn yn gwneud hyn drwy sicrhau bod y tasgau wedi gwahaniaethu o ran gallu pan fo’n briodol. 
Noda Reading.ac.uk. (2019) mai asesu ar gyfer dysgu yw i roi cyfle i ganolbwyntio ar gyfleoedd i ddatblygu gallu disgyblion i werthuso eu hunain, llunio barn am eu perfformiad eu hunain a gwella arno. Mae'n defnyddio dulliau asesu dilys ac yn cynnig llawer o gyfleoedd i blant ddatblygu eu sgiliau trwy asesu ffurfiannol neu asesiad crynodol yn gynnil. Asesu yw'r broses o ddadansoddi ac adolygu'r hyn rydyn ni'n ei wybod am ddatblygiad y plentyn, er enghraifft, yr hyn a arsylwyd gennym. (Westsussex.gov.uk. 2015). Yn yr un modd, gwnaiff Dunn (2017, t.37) nodi asesu ar gyfer dysgu fel “knowing what the children in your class know, what they don’t know, and how you can make up the difference”. Yn ôl ef, mae hyn wrth wraidd addysgu rhagorol ac felly y dylai fod yn syflaen i bob dosbarth. Yn debyg, dywed Edutopia (2008) “Assessment is an integral part of instruction, as it determines whether or not the goals of education are being met”. Cytunaf gyda’r datganiad yma am fy mod wedi darganfod tra ar fy mhrofiad dysgu proffesiynol bod asesu ar gyfer dysgu yn canolbwyntio ar gyrhaeddiad a chyflawniad plentyn. Golygai hyn fod yr addysgwr a’r plentyn yn cydnabod y lefel maent yn gweithio arni ac hefyd yn adnabod os ydy’r plentyn hwnw wedi cyflawni’r lefel hyn neu wedi mynd ymhellach. 
Crybwylla Department for Education (2016, t3) mai drwy “statutory assessments against the standards set out in the national curriculum” y mesurwyd cyrhaeddiad a chyflawniad plentyn, sef asesu crynodol, ac y dylwn wneud hyn drwy ddefnydd medrus o gwestiynau a ddewiswyd yn dda i ennyn diddordeb a herio dysgwyr, ac i gydgrynhoi dealltwriaeth, felly yn ddefnydd effeithiol er mwyn asesu ar gyfer dysgu dysgu (Ko, 2013). Argymhella Department for Education (2013) y dylai profion statudol gael ei gyflawni ar ddiwedd bob blwyddyn am ei fod yn “crucial for robust external accountability”. Mae profion safonedig yn fath o brawf lle mae’r disgyblion yn ateb yr un cwestiynau, waeth beth yw ei gallu. Mae'r sgorau sy’n dilyn y prawf yn caniatáu cymhariaeth ymhlith dysgwyr o ran eu perfformiad academaidd ac felly yn galluogi i’r addysgwr weld beth mae’r disgybl penodol hwnw angen cymorth gyda, ac hefyd yn galluogi i weld ar ba lefel mae’r plentyn yn gweithio arni (NYLN.org. 2016). Mae’r math yma o asesu ar gyfer dysgu yn hanfodol ar gyfer addysgu effeithiol fel bod y plentyn yn gweithio o fewn ei barth dysgu procsimol (Vygotsky 1978). Diffinia Griffith a Burns (2014, t.148) asesu crynodol fel “summative test will prove whether or not the desired level of understanding has been reached”. Anghytunai ef gyda’r syniad o asesu crynodol am ei fod yn credu bod y system addysg yn gaeth i brofion ac felly “classrooms find themselves revising for an impending exam almost constantly” (Griffith a Burns, 2012, t.35).  Ar yr un llaw, dywed Clemson a Clemson (1996, t.2), “we do not always judge the garden on the age of the gardner”. Gwelai ef asesu crynydol fel asesu’r plentyn ar ei sgôr mewn prawf yn hytrach nac ar yr oedran mae’r plentyn hwnnw’n datblygu, felly byddai ef o blaid y camau cynnydd yn y cwricwlwm newydd.
Canfu Hargreaves (2005) fod yna lawer o ddehongliadau o asesu ar gyfer dysgu, er enghraifft monitro perfformiad disgyblion yn erbyn targedau neu amcanion, neu troi asesiad yn ddigwyddiad dysgu. Fodd bynnag, noda Clarke (2014 t.5) fod rhain yn awgrymu y rhoddwyd rhyw fath o dasg neu brawf lle y casglwyd gwybodaeth ohono, “this is not a formative assessment – it is summative, the end rather than the means”.  Cytunai Dunn (2017, t.39) gyda Clarke gan nodi y dylai asesu crynodol ddod ar diwedd y dysgu am ei fod yn crynhoi llwyddiant, ac yn galluogi defnyddio’r data yna er mwyn adrodd yn ôl i rieni, neu i olrhain cynnydd plant. Iddo ef, mae asesu ffurfiannol yn rywbeth y dylai “inform you on a day-to-day basis”. Yn debyg, pwysleisia Gadsby (2012, t2) mai rhan holl bwysig wrth asesu ffurfiannol yw ei bod yn cael ei wneud yn ddyddiol: “assessment for learning is a part of everyday practice”. Gwelai Black a Wiliam (2001 t.2) y buddiau o asesu ffurfiannol am fod yn galluogi i blant “adapt their work to meet their need”. Hydera Llywodraeth Cymru (2010, t.44) y dylai’r wybodaeth a’r adborth sy’n deillio o asesu ar gyfer dysgu “gael ei defnyddio gan y dysgwyr, a rhaid iddyn nhw weithredu arni”. Adleisia Wiliam (2011) gan nodi “AFL is about better teaching”.
Am fod angen i athrawon gasglu tystiolaeth bod dysgu’n digwydd, argymhella Griffith a Burns (2014, t145-151) mai ffordd dda o asesu ar gyfer dysgu yw bod yr addysgwr yn magu rôl ditectif drwy holi a cwestiynu’r dysgwyr yn ddyddiol ynglun a’i gwaith. Mae hyn yn fath o asesu ffurfiannol. Dywedai ef bod hyn yn galluogi gael “accurate feedback on learner progress”. Mae pwysigrwydd mawr wrth adnabod cyrhaeddiad a chyflawniad er mwyn ei ddefyddio fel “model for our own efforts to raise and recognise achievement and attainment” (Lafferty, 2012, t.1). Cytunai Clarke gan awgrymu mai drwy ddefnyddio ac adnabod meini prawf llwyddiant fel ffordd o asesu ffurfiannol yw’r ffordd o wneud hyn:
In order to judge the quality of a pupil’s achievement, the teacher must have a clear understanding of what the learning objective means, what quality for that learning objective would look like and be able to compare what they witness to that concept. (Clarke, 2014 t.79)
Cyniga Llywodraeth Cymru (2010, tt37 – 40) hyd at 83 o wahanol ddulliau asesu ar gyfer dysgu, er enghraifft pêl-fasged nid ping-pong, pinc ar ôl plesio a gwyrdd er mwyn gwella, goleadau traffig a rhoi amser i feddwl. Noda’r ddogfen bod datblygu meddwl yn dod law yn llaw âg asesu ar gyfer dysgu gan ganolbwyntio ar gynllunio, datblygu a myfyrio ar gyfer sicrhau addysg o ansawdd uchel. Crybwylla bod modd gwneud hyn drwy ddulliau gwahanol megis meddwl-paru-rhannu a drwy wneud ymarferion y gadair goch. Pwysleisia Reading.ac.uk. (d.d.) ar fuddiau hunan asesu ac asesu cyfoedion gan nodi ei fod yn annog disgyblion i gymryd mwy o gyfrifoldeb am eu dysgu. Awgryma Llywodraeth Cymru (2008 t.6) mai’r ffordd orau o asesu ac arsylwi disgyblion yw i “ddefnyddio amrywiaeth o ddulliau” fel bod y dysgu wedi'i deilwra at yr unigolyn.
Ar gyfer fy ngwersi, byddaf yn gosod meini prawf llwyddiant penodol ar gyfer bob gwers fel bod gan y dysgwyr sgaffald cadarn i’w dilyn. Yn ogystal, bydd meini prawf llwyddiant yn galluogi i mi weld ydy’r disgybl wedi deall y dasg a’i beidio, a hefyd i weld faint o’r dasg fydd y plentyn hwnw wedi gallu cwblhau o fewn y gofyn amser. Noda Dunn (2017, t.41) bod meini prawf llwyddiant yn ffocysu ar sgiliau, sy'n golygu y bydd gwahaniaeth ymysg canlyniad gwaith dysgwyr. Wrth wneud hyn, byddwn i fel addysgwr yn gallu asesu i weld os yw’r gwaith yn addas ac o fewn gallu’r disgyblion, felly yn galluogi i mi gynllunio o fewn eu parth dysgu procsimol fel bod y dysgu yn fuddiol i bob unigolyn.
Fy mhwrpas wrth gynllunio nifer o weithgareddau ar gyfer y wers Mathemateg a Rhifedd yw fel bod y dysgwyr yn dod i ddeall gall bondiau deg gael eu defnyddio’n eang mewn bywyd bob dydd. Er mwyn sicrhau bod hyn yn llwyddiannus, rhaid fod gan y disgyblion sylfaen gadarn i’w dealltwriaeth i ddechrau, er enghraifft pan fyddwn yn defnyddio’r dechneg ‘dangoswch i mi’ tra bod y disgyblion yn defnyddio byrddau gwyn bach. Dywed Wiliam yn Gilbert (2010) "I think mini-whiteboards are the greatest development in education since the slate…You can get an overall view of what the whole class think." Bydd hyn yn weledol i mi yn syth os yw’r dysgwyr wedi llwyddo neu angen arweiniad pellach ac hefyd yn ffordd effeithiol o “lleihau unrhyw straen ynglŷn â chael yr ateb yn anghywir” (Llywodraeth Cymru, 2010 t.64)

 I fynd gam ymlaen, byddaf yn gofyn i’r disgyblion droi at bartner i egluro sut a pham gawson nhw eu ateb fel bod dysgwyr yn datblygu “conceptual understanding and the ability to recall and apply knowledge rapidly and accurately” (McClure, 2014) Bydd hwn yn cynnig cyfle i mi gymryd cam yn ôl fel fy mod i’n gallu arsylwi a ydy’r disgyblion wedi deall yr hyn maent yn ei gwneud yn hytrach na’i gofio yn unig. Cytunai Hiebert (1999) bod hwn yn ffordd effeithiol o ddysgu oherwydd honnai unwaith y bydd disgyblion wedi cofio ac ymarfer gweithdrefnau heb ddeall, byddant yn cael anhawster yn hwyrach yn eu gwaith. Ar ddiwedd y wers, fe fyddwn i’n datblygu’r math yma o asesu ar gyfer dysgu ymhellach drwy wneud prawf ‘kahoot’. Y bwriad yw, os bydd camsyniad y byddai disgybl sydd wedi deall y dasg yn adrodd yn ôl ar ffurf ‘Public talk’ Askew ac yn egluro eu dull nhw o weithio allan yr ateb. Profai hyn ddamcaniaeth Vygotsky drwy ddefnyddio’r “more knowledgeable other” (Mcleod, S, 2018).
Byddwn yn defnyddio dull Askew o ‘Private talk’ yn benodol tra bod y disgyblion yn ymgymryd yn y tasgau annibynnol:
this provides the opportunity for children to ‘buy in’ to mathematics being discussed, share their thinking in a secure setting and rehearse ideas that they might share more widely. (Askew, d.d t.1)
Byddaf yn gwneud hyn er mwyn asesu eu dysgu drwy holi eu dealltwriaeth. Os bydd y disgyblion yn gallu rhoi ateb synhwyrol sy’n egluro eu dull o weithio allan, byddwn i’n ymwybodol faint ydynt wedi deall y cysyniad o fondiau deg. Fel bod hyn yn gweithio’n effeithiol yn nhermau asesu ar gyfer dysgu, byddwn yn cymryd cam yn ôl ac yn gwrando ar y dysgwyr ac ond yn ymyrryd mewn trafodaeth pan fo angen, er enghraifft er mwyn cywiro camsyniad. Eglura McAteer (2013 t.159) fod hyn yn elfen hanfodol wrth wneud y math yma o asesu ar gyfer dysgu am ei fod yn hyrwyddo “further thinking and suggesting possible approaches to take”.
Nodwedd bwysig arall y byddwn yn defnyddio ar gyfer asesu dealltwriaeth y dysgwyr yn y wers yma bydd gwahaniaethu rhwng camgymeriad neu camsyniad drwy’r prawf ‘Kahoot’ ar ddiwedd y wers. Camgymeriad byddai lluosi’r ddau rif yn lle eu adio, er enghraifft dewis ateb fel 21 ar gyfer 3+7 yn lle 10. Camsyniad fyddai pan nad yw’ disgybl wedi deall y broses fathemategol, er enghraifft ychwanegu’r ddau rif at eu gilydd, 3+7=37. Os byddai hyn yn digwydd, nid yw’r broses egluro wedi bod yn llwyddiannus i’r plentyn hwnnw ac felly yn galluogi gweld cyfle i ail-ymweld a chywiro eu proses meddwl cyn symyd ymlaen i waith pellach neu ymestynnol. Gallwn wahaniaethu’r ddau yn glir gan fod camsyniad yn “consistent incorrect pattern of answers” (Hansen 2013, t.21) Penderfynais wneud y math yma o asesu ar gyfer dysgu yn benodol i’r wers yma oherwydd os ydym yn gadael rhannau o wybodaeth dysgwyr yn anghyflawn, gyda thyllau bach neu gyda bylchau, yn gyffredinol nid yw strwythur meddwl yn datblygu'n llawn (Teachingmathsscholars.org. 2019). 
Ar gyfer fy ngwers Dyniaethau, byddwn yn gadael i’r dysgwyr arwain eu dysgu drwy ddefnyddio hetiau meddwl De Bono (1999) drwy gynnal ymholiad. Daw hyn law yn llaw gyda hunan asesu oblegid fod yn pwysleisio rôl y plant yn y broses ddysgu. Byddwn yn dechrau’r ymholiad yn seiliedig ar gwestiwn sydd wedi codi ymysg y disgyblion, ac o hynny, bydd y disgyblion yn gweithio drwy’r ymholiad gan ddefnyddio’r hetiau meddwl fel strwythr. Drwy wneud hyn, mae’n rhoi llais y disgybl yn ganolog i’r dysgu ac yn sicrhau bod y disgyblion yn asesu ac yn addasu eu dysgu yn naturiol wrth iddynt fynd yn eu blaenau. Ysgogai hyn i’r plant gymryd perchnogaeth dros eu dysgu ac annog disgyblion i lunio eu pynciau ymchwil eu hun. Rhoddai gyfle ir addysgwr fod fel hwylusydd gan ddefnyddio asesu ar gyfer dysgu i arwain y plant i’r rhan nesaf o’r wers. Teimla Crombie (2014) fod dygsu drwy ymholiad yn sicrhau bod “students are learning the skills to synthesise, interpret and evaluate” a dyna yn union yw fy nod i wrth gynllunio’r wers yma. Mynega Hill (2019) fod dysgu yn seiliedig ar ymholiad yn annog disgyblion i fod yn “free-thinking independent learners”a credaf fod hyn yn cysylltu’n gryf gyda pedwar diben Donaldson (2015, t.31) oblegid ei fod yn datblygu disgyblion i fod yn rai hyderus. Dywed Estyn (2018, t.33) bod dysgu drwy ymholiad yn “helpu creu disgyblion ymholgar a brwdfrydig sy’n cymryd mwy o gyfrifoldeb am eu dysgu.”
Mae hetiau meddwl yn darparu fframwaith i helpu disgyblion i feddwl yn glir ac yn drylwyr mewn un cyfeiriad ar y tro. Yn yr un modd, credai Cds.kent.sch.uk. (d.d.). fod dull De Bono yn galluogi i farn a safbwynt bob disgybl gael ei gynnwys a'i ystyried yn deg, felly “argument and endless discussion becomes a thing of the past”.  Fodd bynnag, y prif reswm i mi ddefnyddio’r math yma o asesu ar gyfer dysgu yn y wers yma’n benodol yw fel bod y dysgwyr yn gallu cymryd eu dealltwriaeth o’r stori a’i drosi i ymchwilio’n bellach ac yn ddyfnach yn annibynnol er mwyn canfod ateb i‘w cwestiwn cychwynol. Mynega Llywodraeth Cymru (2010, t.86) bod yr hetiau meddwl yn annog disgyblion i feddwl am y gwahanol safbwyntiau a godwyd o fewn trafodaeth fel eu bod yn gallu “creu a datblygu syniadau, pwyso a mesur tystiolaeth, gwybodaeth a syniadau, ffurfio barn a gwneud penderfyniadau”. Rwy wedi penderfynnu defnyddio ymarfer y gadair goch fel ymarfer ychwanegol i’r hetiau meddwl er mwyn asesu yr hyn mae’r disgyblion wedi’i ddarganfod, a hynny oherwydd mae’n rhoi cyfle iddynt drosglwyddo y wybodaeth maent wedi darganfod ar bapur i wybodaeth y gallen nhw ddweud ar lafar. Byddai’n cael ei ddefnyddio yn nhermau asesu ar gyfer dysgu am fod y disgyblion yn gorfod “meddwl am achos ac effaith a dod i gasgliadau” (Llywodraeth Cymru 2010, t.56).
Pwrpas defnyddio ‘gwyrdd er mwyn gwella a pinc er mwyn plesio’ yn fy nghynllun gwers yw fel bod y disgyblion yn hunan asesu eu gwaith er mwyn canfod os oes bylchau yn eu gwaith neu os yw eu gwybodaeth yn wan. Ar yr un llaw, rhoddai gyfle i ddysgwyr ganolbwyntio ar eu dysgu eu hunain a helpu iddynt nodi targedau realistig. Felly mae hunan asesu yn offeryn dysgu gwerthfawr yn ogystal â bod yn rhan o broses asesu (Prifysgol Stanford d.d). Amlyga Griffith, A. a Burns, M. (2012) mai pwrpas hunan asesu yw i nodi'n gywir y cryfderau a'r gwendidau sy'n amlwg yn eu gwaith eu hunain er mwyn “deepen their understanding about what they need to do”. Dyna fydd diben diwedd y wers yma fel bod y dysgwyr yn cael cyfle i “dentify how they can improve” (Dunn, 2017, t.47).
Fy nod wrth gynllunio gwers yn y maes dysgu a phrofiad Iechyd a Lles oedd asesu a sicrhau bod y disgyblion wedi deall a chofio gwybodaeth o wersi blaenorol. Byddwn yn gwneud hyn drwy holi nifer o gwestiynau gan wahaniaethu ar gyfer gallu’r disgyblion yn ogystal a datblygu eu sgiliau meddwl. Mae asesu eu dealltwriaeth o wersi blaenorol yn sicrhau bod y disgyblion yn barod i symyd ymlaen i waith fwy heriol. Drwy asesu dealltwriaeth o wersi blaenorol galluogai i’r unigolyn “stop and try to recall any words or phrases at all that they may remember” (Ricketts, K. d.d). Fodd bynnag, noda Gathercole, S. (2008) fod y mwyafrif o’r plant sydd â chof gwael yn gweithio ar allu is mewn rhai pynciau achos “they are unable to meet the memory demands of many structured learning activities” (Gathercole & Alloway, 2008). Felly drwy gynnwys y math yma o asesu ar gyfer dysgu nid yn unig ydy yn fy ngwers yn rhoi cyfle i’r disgyblion gallu is ymarfer y sgill o ddwyn i gof gwybodaeth, ond hefyd ac galluogi i mi dracio eu cynnydd eu gyson ac rhoi adborth yn ôl iddynt yn syth. Mae hyn yn debyg i beth elwir Vygotsky yn ‘dynamic assessment’, lle mae’r addysgwr yn cefnogi datblygiad dysgwyr yn weithredol trwy ddeall eu gallu. Ei nod yw asesu potensial ar gyfer dysgu, yn hytrach na lefel cyflawniad y plentyn (Kantar, d.d). Credaf fod hyn yn sgil pwysig i ddatblygu a cytunai Pratt (2006 t.2) gan egluro “children will learn more effectively if they think more deeply”.  Byddwn yn rhoi amser penodol iddynt feddwl gan ddefnyddio’r techneg o feddwl paru rhannu. Mae’n strategaeth dysgu cydweithredol lle mae disgyblion yn gweithio gyda'i gilydd i ddatrys problem neu ateb. Gwêl Reading Rockets (2019) fod meddwl paru rhannu yn dechneg effeithiol oherwydd “discussing with a partner maximizes participation, focuses attention and engages students”. Dengys Llywodraeth Cymru (2010, t.86) yr un syniad am fod y techneg yn rhoi cymorth i “estyn amser meddwl ac yn cynnig modd i ddysgwyr ddatblygu atebion mwy soffistigedig”.
Fel bod y broses meddwl yn un llwyddiannus, rhaid bod digon o amrywiaeth cwestiynau er enghraifft rhai agored a caeëdig a’i ofyn mewn ffordd sydd ddim yn rhoi pwysau ar blentyn yn unigol. Er mwyn sicrhau nad yw hyn yn digwydd, byddwn yn dosbarthu’r cwestiynau ar hap gan ddefnyddio techneg ‘pel fasged nid ping pong’. Byddwn yn defnyddio tacsonomeg Bloom ar gyfer meddwl am gwestiynau i ofyn wrth y plant a hynny fel bod y plant yn cael cyfle “to showcase their knowledge and understanding” wrth ateb (Gershon 2015, t.32). Darparai tacsomomeg Bloom fframwaith bwysig i athrawon fel ei bod yn gallu ei ddefnyddio ar gyfer dewis a dethol nifer o gwestiynau ar lefel meddwl uwch. Trwy ddarparu hierarchaeth o lefelau, gall y tacsonomeg hon “assist teachers in designing performance tasks, crafting questions for conferring with students, and providing feedback on student work” (Bloomstaxonomy.org d.d.)
Ar ddiwedd y wers, byddwn yn rhoi cyfle i’r disgyblion asesu eu cyfoedion drwy roi adborth ar lafar i’w gilydd. Pwrpas asesu cyfoedion yw i helpu plant i gael gwell dealltwriaeth o pwrpas o asesu ac felly maes o law yn cynnyddu llwyddiant (Dunn, 2017, t.44). Mynega Robertson (2014, t.66) drwy cydweithio ag eraill, “ideas can be shared and enjoyed” felly wrth wneud hyn, sicrheir fod pawb wedi ymrwymo i’r wers ac yn adolygu’r meini prawf llwyddiant gychwynol.
[bookmark: _GoBack]I gloi, yr hyn sy'n cael ei awgrymu yma yw bod asesu ar gyfer dysgu yn elfen holl bwysig o bob gwers, yn enwedig pan yn cynllunio trwy’r meysydd dysgu a phrofiad lle mae llais y disgybl yn wraidd i’r dysgu.  Drwy ddefnyddio nifer o strategaethau gwahanol sy'n cyd-fynd â’r meini prawf llwyddiant, gellir sicrhau bod cynnydd a bod yr addysgu’n effeithiol i bawb (Drummond 2003 t.136). Ar ôl pwyso a mesur, y math gorau o asesu ar gyfer dysgu i mi yw asesu ffurfiannol a hynny am ei fod yn cael ei wneud yn gyson ac yn drwyadl drwyddi draw mewn gwersi dyddiol ac yn rhoi cyfle i’r disgybl addasu ei waith yn syth er mwyn chwalu unrhyw ddryswch neu camsyniad. Mae hefyd yn rhoi cyfle i ddisgyblion gymryd cyfrifoldeb dros eu dysgu ac i gyfrannu’n fentrus tuag at ei gwaith sy’n ran annatod o ddyheadau Donaldson (2015, t.29). Er hyn, ni ddylid diystyrru asesu crynodol yn llwyr oblegid ei bod yn ddull o ddysgu sy’n rhoi syniad da i chi ar ba lefel mae'r unigolyn yn gweithio a pha gam i gymryd nesaf ar ei llwybr addysgol. Yr hyn sy’n debyg yw mai diben y ddau fath o asesu yw i hybu cynnydd yng ngwaith y disgybl, boed hynny drwy dechnegau megis meddwl-paru-rhannu ac drwy arsylwi neu gyda prawf ffurfiol ar ddiwedd y dysgu. Pwysleisia Jones (2005, t.1) fod strategaethau asesu ar gyfer dysgu llwyddiannus yn arwain at “learner progress on a continual basis” sy’n sicrhau addysgu a dysgu da yn y dosbarth. Yn sicr mai’n bosib i gydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol, ac yn bersonol y ffordd orau i wneud hyn yw drwy amryw o ddulliau asesu ar gyfer dysgu a fydd, yn y pen draw, yn ysgogi’r disgyblion i fod eisiau gwneud eu gorau a llwyddo.

Atodiad – Cynlluniau Gwers
Lois Green                                                                                                                                            ECAD5008
1.   Askew  - private/public talk - Misconceptions

	Darpar Athro
	L.Green
	Dosbarth:
	Bl.2

	Maes Dysgu a Phrofiad neu Bwnc
	Mathemateg a Rhifedd
	Dyddiad:
	14.10.19

	Ffocws Gwers:
	Bondiau Deg

	Cysylltiadau ystyrlon â'r Cwricwlwm 
	Wrth i’r dysgwyr ddangos cynnydd, byddant yn dysgu i ystyried mynegiadau rhifyddol fel mynegiadau perthynol yn hytrach na mynegiadau cyfrifiannol, e.e. maent yn gweld bod cyfrifiant fel 2 + 8 = 10, ac mae hynny yn sail i ddod o hyd i ffeithiau eraill fel 8 + 2 = 10

	Cysylltiadau ystyrlon â:
Chyfrifoldebau trawsgwricwlaidd
	Llythrenedd - Esbonio gwybodaeth a syniadau gan ddefnyddio geirfa briodol

Rhifedd - Defnyddio ffeithiau rhif o fewn 10, h.y: bondiau o 10, e.e. 6 + 4.

Cymhwysedd Digidol - Rhagweld canlyniad dilyniant syml o gyfarwyddiadau,

	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y wers, bydd y plant yn deall beth yw bondiau deg syml ac yn gallu ei ddefnyddio mewn termau arian syml India, ‘rupee’.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi…
· Penderfynu pa rifau sy’n dod at ei gilydd i wneud bond o 10.
· Gallu trafod rhesymeg tu ol i’r gweithio allan, e.e “Mae 3 a 7 bond o 10 achos mae 3 + 7 = 10”



	-Dangoswch i mi/ dysgwch nhw – Byrddau gwyn a partneriaid trafod.
-Bodiau fyny/bodiau i lawr – dangos bodiau’n weledol.
-Arsylwi – ‘Private/Public talk’ – Rol athrawes, disgyblion i drafod ar lafar a gosod yr adnoddau mathemategol yn briodol – app ‘Explain everything’
-Prawf Kahoot – Prawf ar yr ipad/bwrdd gwyn rhyngweithiol sy’n dangos sgor y disgyblion ar y diwedd.






	Amser
 1 awr
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
15 munud
	Ar y mat, Gofyn wrth y plant i ddal eu bysedd i fyny – “Faint o fysedd sydd genych?”

Gofyn wrth y ddisgyblion ddangos 3 bys i fyny – “Faint yn fwy o fysedd sydd angen arnom i weld 10 bys?”  Cyflwyno’r frawddeg mathemategol – 3+7=10 drwy ysgrifennu ar fyrddau gwyn bach.


Ail adrodd gyda’r rhifau eraill er mwyn i’r plant weld bod y rhifau’n ailadrodd. E.e 4+6=10 / 6+4=10. Egluro i’r dysgwyr bod rhain yn golygu’r un peth.



“Ydi pawb yn deall?”
Cyflwyno’r gwahanol dasgau.
	Y plant i ddilyn cyfarwyddiadau’r athrawes ac ateb y cwestiynau’n briodol.

Ysgrifennu ateb ar fwrdd gwyn bach, “1,2,3 dangoswch i mi”

“Dysgwch nhw” – plant i egluro wrth bartner trafod beth ydynt wedi dysgu.


Bodiau fyny/bodiau i lawr.




	- Byrddau gwyn bach.
- Pin ysgrifennu bwrdd gwyn.

	

Addysgu a Dysgu Craidd
30 (10 munud i bob gweithgaredd)
	3 Gweithgaredd wahanol – plant i gylchdroi.
Byddwn i fel athrawes yn arsylwi yr hyn mae’r plant yn gwneud a dweud. (Private talk)



	1) Gwaith par – Gwneud twr bondiau deg gan ddefnyddio niwmicon, egluro eu twr gan roi troslais ar llun ar yr app ‘Explain everything’
[image: ]



2) Gwaith grwp (10 o blant ymhob grwp) – plant i osod ei hun mewn dau grwp sy’n cyfateb a’r swm i wneud bond o ddeg. E.e 2 blentyn mewn un grwp ac yna 8 plentyn mewn grwp arall. Bydd y symbolau + a = ar y llawr yn fawr er mwyn eu helpu gyda’r frawddeg Fathemategol.

3) Defnyddio punoedd (£) er mwyn gwneud £10. E.e £4 + £6  = £10 a’i ysgrifennu lawr mewn ffordd systematig.


	- Numicon.









- Symbolau mathemategol mawr.














- Punoedd

	

Sesiwn Gloi
15
	Er mwyn gweld os yw’r plant wedi deall ac hefyd i weld os oes unrhyw camsyniadau.
Os bydd camsyniad, gallai wneud “dysgwch nhw” fel bod plentyn sydd yn deall yn egluro i’r dosbarth cyfan fel ‘public talk’
	Nol ar y mat.
Ar yr ipad – prawf Kahoot.
Cwestiynau ar fondiau 10 gan ddefnyddio ‘rupee’ Indiaidd.
e.e 3 rupee + 7 rupee = ______
Plant i ateb gan ddefnyddio’r atebion aml ddewis, e.e = 10 rupee, 37 rupee, 21 rupee.
	- ipad












2) Hetiau meddwl - Ymholiad a model ‘S’  / hunan asesu

	Darpar Athro
	L.Green
	Dosbarth:
	Bl.2

	Maes Dysgu a Phrofiad neu Bwnc
	Dyniaethau
	Dyddiad:
	15.10.19

	Ffocws Gwers:
	Ymholiad ynglun a dathliadau Diwali

	Cysylltiadau ystyrlon â'r Cwricwlwm 
	Mae datblygu meddwl ymholgar yn galluogi dysgwyr i archwilio ac ymchwilio i’r byd, i’w orffennol, ei bresennol a’i ddyfodol, drostynt eu hunain.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd: Esbonio’r prif syniad(au) gyda manylion ategol gan gynnwys sylwadau ac esboniadau lle bo’n berthnasol

Rhifedd: Adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad

	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y wers, bydd y disgyblion wedi canfod ateb i’w cwestiwn ymholiad.





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Llunio cwestiwn
· Cynllunio’r ymholiad
· Cynnal yr ymholiad
· Cyflwyno’r canfyddiadau

	Hetiau meddwl – drwy gydol y wers, helpu i strwythuro penderfyniadau’r dysgwyr yn anibynnol.

Gwyrdd er mwyn gwella/pinc i blesio – Ar ddiwedd y wers er mwyn adfyfyrio ar eu gwaith.




	Amser
Bore cyfan
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Darllen stori ‘Diwali Dipal’ i’r dosbarth. 
Yn y stori mae’n trafod y wahanol dathliadau sy’n ymwneud â Diwali

Y dysgwyr i ddod fyny gyda cwestiwn ar gyfer dechrau ymholiad.

“Beth ydy’r ffordd orau i ni ganfod ateb i’n cwestiwn?”



	Meddwl am gwestiynau sy’n gysylltiedig 

“Pam fod pobl Hindwaidd yn paraoi gymaint at Diwali?” 

Plant eisioes yn gyfarwydd a defnyddio hetiau meddwl De Bono.

Het las (strwythuro)
Bydd y disgyblion yn penderfynnu rhannu’r dosbarth mewn dau grwp hafal ac yn pennu pa grwp sy’n edrych ar ba hetiau.

Grwp 1: Canolbwyntio ar yr het coch (teimladau), het gwyrdd (creadigrwydd) a’r het ddu (negative).

Grwp 2: Canolbwyntio ar yr hetiau melyn (manteision), het wen (ffeithiau).
	-Stori Dipal Diwali
-Hetiau lliw glas, coch, melyn, du, gwyn a gwyrdd.

	

Addysgu a Dysgu Craidd
	




	Grwp 1: Tu allan ar iard yr ysgol gyda oedolyn ychwanegol.

Meddwl mai nhw ydi Dipal o’r stori.
Creu Rangoli eu hunain gan ddefnyddio deunyddiau naturiol. Tra yn gwneud y Rangoli, meddwl am y tri het maent yn canolbwyntio ar….Sut ydynt yn teimlo wrth greu Rangoli? (Coch), Oes unrhyw broblemau’n codi wrth wneud Rangoli? (du), Pa syniadau sydd ganddyn nhw wrth greu eu Rangoli? (gwyrdd)

Grwp 2: Yn y dosbarth. 
Ymchwilio gan ddefnyddio’r stori.
Creu map meddwl gan ganolbwyntio ar y ddau het dan sylw.
Beth yw’r manteision wrth baratoi? (melyn) Beth ydyn ni’n gwybod yn barod o’r stori? (gwyn) 


	- Deunyddiau naturiol e.e brigau, dail, blodau ayb.

	

Sesiwn Gloi
	Pawb nol i’r dosbarth. 
Arsylwi atebion y dysgwyr. 



“Ydych chi’n credu eich bod wedi darganfod ateb i’ch cwestiwn? Pam?”

“Beth gallwn ni wella ar gyfer tro nesaf?”            
	Enwebu rhywun o’u grwp i egluro canfyddiadau bob het ar ffurf gweithgaredd y gadair goch i weddill y dosbarth.


Gwyrdd er mwyn gwella/pinc i blesio
	









3)  Cwestiynu / Asesu dealltwriaeth o wersi blaenorol/ Asesu cyfoedion

	Darpar Athro
	L.Green
	Dosbarth:
	Bl.2

	Maes Dysgu a Phrofiad neu Bwnc
	Iechyd a Lles/Ieithoedd, Llythrennedd a Chyfarthrebu.
	Dyddiad:
	16.10.19

	Ffocws Gwers:
	Geiriau Hindwaidd ac anifeiliaid India

	Cysylltiadau ystyrlon â'r Cwricwlwm 
	Meithrin gallu dysgwyr i wneud penderfyniadau gwybodus sy’n effeithio ar eu hiechyd a’u lles.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd: Gwrando’n ofalus a gwneud cysylltiadau rhwng yr hyn y maent yn ei ddysgu a’r hyn y maent eisioes yn ei wybod.

Rhifedd: Trosglwyddo sgiliau mathemategol i weithgareddau chwarae

	Targedau Personol (Cysylltiedig â SAC ac wedi eu nodi mewn adolygiad wythnosol)







	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y wers, bydd y plant yn llwyddo i gofio a defnyddio geirfa hindw am wahanol liwiau ac hefyd i ddefnyddio eu gwybodaeth o wersi blaenorol er mwyn cymryd rhan mewn gweithgareddau sy’n ymwneud ag anifeiliad o India.




	Meini Prawf Llwyddiant (wedi eu cysylltu’n glir â phob Amcan Dysgu ac yn gsylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Er mwyn llwyddo rhaid i mi…
· Cofio ffeithiau allweddol am India a Holi.
· Cymharu diwylliant a thraddodiadau Indiaidd â rhai eu gwlad eu hunain.
· Cymryd rhan mewn gweithgareddau arddull Indiaidd yn llwyddiannus.

	Cwestiynu drwy techneg pel fasged nid ping pong – Ateb yn briodol

Meddwl-paru-rhannu/Amser i feddwl – Gallu egluro cysyniad i bartner.

Asesu Cyfoedion ar lafar – Gallu adnabod yr hyn sydd angen.




	Amser:
Hyd y wers: 1 awr munud. (Sesiwn bore)
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
20 munud
	Dysgu Blaenorol: Bydd y dosbarth eisioes wedi trafod a darganfod cefndir gwald India, er enghraifft enwau’r lliwiau yng ngwyl Holi a hefyd wedi crybwyll y gwahanol anifeiliaid traddodiadol.

“Beth ydyn ni wedi bod yn dysgu?”
Byddwn wedyn yn gofyn os ydynt yn cofio’r enwau gwahanol am y lliwiau yn Hindwaidd. Gellid mynd dros rhain os yw’r disgyblion yn ansicr. 

“Edrychom hefyd ar yr anifeiliaid gwahanol” – yna cwestiynu’r disgyblion gan ddefnyddio techneg pêl fasged, nid ping pong. 
Cwestiynau megis:
– Pa fath o anifeiliaid sydd yn India? (gallu is)
- Sut mae’r anifaild yma’n symud? (gallu canolig)
-Pam wyt ti’n meddwl bod yr anifail yma’n arbennig i India? / Pa anifeiliaid sydd gennym ni yng Ngymru sy’n arbennig yn yr un ffordd i ni? E.e – Teigr India a’r ddraig goch yn ddewr. (MATH)

	Disgyblion i feddwl-paru-rhannu ar yr hyn y maent wedi dysgu yn flaenorol.
Llafaru allan yn uchel y lliwiau yn Hindwaidd gan gyfri’r synau gyda’i bysedd.

Disgyblion i ateb cwestiynau’r athrawes ar ôl cael 5 eiliad i feddwl.

	Cardiau flach yn cynnwys lliwiau yn Hindwaidd.

	

Addysgu a Dysgu Craidd
20 munud
	Bydd 2 gweithgaredd i’r wers. (10 munud i bod gweithgaredd)
 Gweithgaredd 1: Cylchoedd lliwgar.
· Rhannu’r dosbarth i fewn i 5 grwp hafal, cymysg eu gallu.
· Pwynt i’r tim os yw’r person yn llwyddo.

Gweithgaredd 2: Eliffantod ac heliwr.
· Dewis 4 plentyn ar hap i fod yn helwyr, y gweddill i fod yn Eliffantod.
· Yr eliffantod i symyd ar hyd y neuadd i geisio osgoi’r heliwr. Os yn cael eu tapio, maent allan o’r gem.
· Bydd cylchoedd lliw ar hyd y llawr, gallai’r eliffantod defnyddio rhain fel ‘den’ os ydynt yn gallu dweud lliw’r cylch yn Hindwaidd i’r heliwr.
	Gweithgaredd 1:
-Disgyblion i drefnu eu hunain mewn 5 grwp hafal.
- Un person o bob grwp ar y tro. Yr athrawes i weddi allan lliw cylch yn Hindwaidd. Yna, rhaid i’r person yna daflu bag ffa at y cylch lliw cywir.

Gweithgaredd 2:
- Symyd o gwmpas y Neuadd fel eliffant heb cael eu dal/symyd o gwmpas fel heliwr a ceisio tapio eliffant (gem tip)
-Ynganu lliw’r cylch yn Hindwaidd yn glir.
	-Bagiau ffa
-Cylchoedd lliw


	

Sesiwn Gloi
20 munud
	Rhoi cerddoriaeth Indiaidd ymlaen.
Er mwyn cynhesu i lawr, y plant i gerdded o amgylch y neuadd fel anifail Indiaidd o’i dewis e.e. eliffant, teigr, rheino, byffalo ayb.

Hanneru’r dosbarth. Un hanner i geisio dyfalu pa anifeiliad mae’r hanner arall yn dynwared ac yna newid drosodd. Disgyblion i roi adborth i’w gilydd o sut i wella.


	





	-Cerddoriaeth Indiaidd.

